《赠陈虞卿》
宋代·张伯玉

东吴王孙归挂冠，玉丝红鱠满雕盘。
狂吟但觉日月久，醉舞不如天地宽。
小圃移花山客瘦，夜窗捣乐橘童寒。
新书近日成多少，且告先生旋借看。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。